Fostul ministru al Dezvoltării Elena Udrea este cercetată sub control judiciar pe cauțiune, fiind stabilită suma de 5 milioane lei (circa 1,1 milioane de euro), a anunțat vineri seara Direcția Națională Anticorupție.

„Luând cunoștință de rezultatele supunerii la vot, de către plenul Camerei Deputaților, la 28 octombrie, a cererilor transmise de DNA (cerere de încuviințare a urmării penale, de reținere și de arestare preventivă), procurorii au dispus punerea în mișcare a acțiunii penale și luarea măsurii controlului judiciar pe cauțiune (5.000.000 lei) față de inculpata Elena Udrea, în prezent deputat în Parlamentul României, care a îndeplinit, succesiv, în perioada decembrie 2008 — februarie 2012, funcțiile de ministru al Turismului, ministru interimar al Mediului și ministru al Dezvoltării Regionale și Turismului. (…) Inculpatei Udrea i se atrage atenția că nedepunerea cauțiunii atrage înlocuirea măsurii cu alta mai gravă”, se arată într-un comunicat al DNA.

Procurorii anticorupție aduagă că au informat-o pe Udrea că dacă nu plătește cauțiunea, se poate dispune arestul la domiciliu sau arestul preventiv.

Elena Udrea, menționează sursa citată, va depune o cauțiune în valoare de 5 milioane lei, care va fi consemnată pe numele acesteia la dispoziția DNA prin constituirea unei garanții reale, mobiliare ori imobiliare, în limita sumei respective, în favoarea Direcției Naționale Anticorupție.

Măsura dispusă de procuror poate fi atacată, însă, într-o decizie, ÎCCJ arăta că prevederile legale nu instituie și posibilitatea de contestare a cuantumului cauțiunii, fixarea cauțiunii fiind atributul suveran al organului judiciar competent, potrivit Agerpres.

În schimb, Udrea a spus că nu are cum să plătească acestă cauțiunea deoarece toate bunurile ei sunt sechestrate de DNA. În plus, deputata independentă a spus că se consideră o „personă persecutată” și că va sesiza toate ambasadele din România și instituțiile internaționale care se ocupă de drepturile omului.

Udrea a mai spus că astăzi i s-a adus o nouă acuzție într-un nou dosar.

Înțeleg că acuzația ar fi de complicitate la abuz în serviciu. Bun, nu contează. Contează că pe bandă rulantă apar dosare despre Elena Udrea. Cred că DNA se ocupă de Elena Udrea și, din când în când, ca să mai arate că există și altă activitate, mai apare câte un personaj pe aici. (…) Faptul că banca respectivă dădea un tip de credite și că eu probabil că l-am solicitat…”, a mai spus Udrea.

Reamintim că deputații au votat miercuri cererea DNA de începere a urmăririi penale și au încuviințat reținerea Elenei Udrea, dar nu și arestarea sa preventivă. În aceste condiții, procurorii nu mai puteau cere aceeași măsură preventivă decât dacă apar elemente noi în dosar.

Cererile trimise în Parlament se referă la dosarul în care procurorii DNA o acuză pe Udrea că a primit mită de la afacerist 3,8 milioane de dolari, plus o creanță de 900.000 de dolari. Deputata mai este acuzată de multiple fapte de corupție în legătură cu scoaterea unei vile din Eforie Sud din patrimoniul statului și vânzarea terenului aferent locuinței la un preț sub valoarea de piață.

Afaceristul ar fi Bogdan Buzăianu, un magnat din domeniul energiei, potrivit lui Udrea. El ar fi căutat suportul lui Udrea în 2010 pentru ca firma lui să primească energie ieftină în continuare de la Hidroelectrica.

Elena Udrea este judecată pentru fapte de corupție în Dosarul „Gala Bute”.

Acest articol este proprietatea Pagina de Politică și este protejat de legea drepturilor de autor. Orice preluare a conținutului se poate face doar în limita a 500 de semne, cu citarea sursei și cu link către pagina acestui articol.

(1 voturi, media: 5,00 din 5)

Votează:voturi, media:din 5)